techiaith/cofnodycynulliad_en-cy huggingface dataset:
English: The code of practice, of course, sets out actions to tackle illegal and unfair employment practices. And, as Huw Irranca-Davies indicated, paying less than the living wage is unfair employment practice, and we are all aware of allegations made in both the care and the hospitality sectors, because services from those sectors can be procured by public services, of course. Is it possible that the mechanisms you mentioned a little bit earlier can miss picking up those instances where employers say they're paying the living wage, but may not, in fact, be doing so?
Welsh: Mae'r cod ymarfer, wrth gwrs, yn nodi camau gweithredu i fynd i'r afael ag arferion cyflogaeth anghyfreithlon ac annheg. Ac fel y dywedodd Huw Irranca-Davies, mae talu llai na'r cyflog byw yn arfer cyflogaeth annheg, a gŵyr pob un ohonom am honiadau a wnaed yn y sector gofal a'r sector lletygarwch, gan fod modd i wasanaethau cyhoeddus gaffael gwasanaethau yn y sectorau hynny wrth gwrs. A yw'n bosibl y gallai'r mecanweithiau a grybwyllwyd gennych ychydig yn gynharach fethu nodi'r achosion hynny pan fo cyflogwyr yn dweud eu bod yn talu'r cyflog byw, ond efallai nad ydynt yn gwneud hynny mewn gwirionedd?
English: Well, it is very important - I agree with Suzy Davies - that we are alert to those instances where employers try to subvert the minimum wage. We know that there are instances, sadly, in Wales where, through tied accommodation, or tied transport, for example, in effect, people are paid below the statutory minimum. Now, we rely on our trade union colleagues very heavily to be part of that network that alerts us to those instances when they happen. The document that we published as a Government a couple of weeks ago on fair movement of people sets out a series of actions that we believe the UK Government needs to take to make sure that the rights that people have at that part of a labour market are properly protected, but steps that the Welsh Government intends to take as well, to make sure that, where people are not having their rights properly observed, we have strong mechanisms for identifying those instances, and then pursuing them.
Welsh: Wel, mae'n bwysig iawn - rwy'n cytuno â Suzy Davies - ein bod yn effro i achosion lle y mae cyflogwyr yn ceisio tanseilio'r isafswm cyflog. Gwyddom fod enghreifftiau, yn anffodus, yng Nghymru lle y mae pobl, er enghraifft, drwy lety ynghlwm wrth waith neu gludiant ynghlwm wrth waith, yn cael eu talu islaw'r isafswm statudol i bob pwrpas. Nawr, rydym yn dibynnu ar ein cydweithwyr yn yr undebau llafur i fod yn rhan o'r rhwydwaith sy'n tynnu ein sylw at achosion o'r fath pan fyddant yn codi. Mae'r ddogfen a gyhoeddwyd gennym fel Llywodraeth rai wythnosau yn ôl ar degwch o ran symudiad pobl yn nodi cyfres o gamau y credwn fod angen i Lywodraeth y DU eu cymryd er mwyn sicrhau bod yr hawliau sydd gan bobl yn y rhan honno o farchnad lafur yn cael eu diogelu'n briodol, yn ogystal â'r camau y mae Llywodraeth Cymru yn bwriadu eu cymryd i sicrhau bod gennym fecanweithiau cadarn ar waith i nodi achosion pan nad yw hawliau pobl yn cael eu parchu, a mynd i'r afael â'r achosion hynny wedyn.
English: I thank Russell George for that question. The possibility of a growth deal for mid Wales has been discussed in a number of meetings that I have attended with the leaders of Ceredigion and Powys county councils, both before and after this year's local authority elections. Informal, official-level discussions have also taken place. Local bodies continue to take the lead in developing any growth deal proposition.
Welsh: Diolch i Russell George am ei gwestiwn. Mae'r posibilrwydd o fargen dwf i ganolbarth Cymru wedi cael ei drafod mewn nifer o gyfarfodydd a fynychais gydag arweinwyr cynghorau sir Ceredigion a Phowys, cyn ac ar ôl etholiadau'r awdurdodau lleol eleni. Cynhaliwyd trafodaethau anffurfiol ar lefel swyddogol hefyd. Mae cyrff lleol yn parhau i arwain y gwaith o ddatblygu unrhyw gynnig ar y fargen dwf.
English: Thank you for your answer, Cabinet Secretary. As we know, economic development is the backbone to rural economies' survival. I was pleased that the First Minister confirmed last week, in his statement on the national strategy, that the Welsh Government will be looking at creating a mid Wales growth deal to support the economy of the region. So, on that basis, can I ask what initial finance you have considered putting in place to support early work that will be required to make a mid Wales growth deal a reality?
Welsh: Diolch am eich ateb, Ysgrifennydd y Cabinet. Fel y gwyddom, datblygu economaidd yw asgwrn cefn goroesiad economïau gwledig. Roeddwn yn falch o weld y Prif Weinidog yn cadarnhau, yn ei ddatganiad ar y strategaeth genedlaethol yr wythnos diwethaf, y bydd Llywodraeth Cymru yn ystyried creu bargen dwf i ganolbarth Cymru er mwyn cefnogi economi'r rhanbarth. Felly, ar y sail honno, a gaf i ofyn pa gyllid cychwynnol rydych wedi ystyried ei roi ar waith i gynorthwyo'r gwaith cynnar y bydd ei angen er mwyn gwireddu bargen dwf i ganolbarth Cymru?
English: To date, Chair, the funding that has been needed to develop the idea has been contributed by those who have been members of the partnership that has been set up: members drawn from the private sector, from manufacturing, agriculture and tourism, together with higher and further education, the voluntary sector and local government. Where the Welsh Government and, indeed, the UK Government will come into the picture, should a growth deal be developed, is when we get to the point of having specific ideas identified, a core set of purposes, an agreed set of priorities, and then, we are committed to discussing purposefully with the UK Government and with local players the financial contribution that the Welsh Government may be able to make to such a deal.
Welsh: Hyd yn hyn, Cadeirydd, mae'r arian sydd wedi bod yn angenrheidiol er mwyn datblygu'r syniad wedi cael ei gyfrannu gan y rhai a fu'n aelodau o'r bartneriaeth a sefydlwyd: aelodau o'r sector preifat, o weithgynhyrchu, amaethyddiaeth a thwristiaeth, ynghyd ag addysg uwch, addysg bellach, y sector gwirfoddol a llywodraeth leol. Daw Llywodraeth Cymru, ac yn wir, Llywodraeth y DU, yn rhan o'r peth, pe bai bargen dwf yn cael ei datblygu, pan ddaw'n bryd nodi syniadau penodol, set o ddibenion craidd, set o flaenoriaethau y cytunwyd arnynt, ac yna, byddwn yn ymrwymo i gynnal trafodaethau pwrpasol gyda Llywodraeth y DU, a chyda chynrychiolwyr lleol ynglŷn â'r cyfraniad ariannol y gall Llywodraeth Cymru ei wneud i fargen o'r fath.
English: May I first of all welcome the fact that the Cabinet Secretary is here today, rather than listening to his leader in Brighton? I'm sure he would prefer to be at the seaside there, but we are very pleased to have him here. May I ask specifically about this concept of some sort of growth deal for mid Wales? We must think in terms of the whole of west Wales, in my view, because we have what's happening in south Wales, we know about the city regions, and there is something specific in that regard from the Government here and the Government in Westminster. In north Wales, there is this concept of the pan-north Wales, and there are links over the border to England and different agreements with cities there. But there is a void in the middle, and what I'm seeking here from the Cabinet Secretary today is some sort of idea of where this Government stands on that. Do you believe that we should fill that void, or vacuum, with some sort of growth deal for those areas? I know that it has to be grown from the bottom up, but are you eager to see that happening?
Welsh: A gaf i yn gyntaf groesawu'r Ysgrifennydd Cabinet a'i fod e yma heddiw yn hytrach nag yn gwrando ar ei arweinydd yn Brighton? Mae'n siŵr y byddai'n well gyda fe fod ar lan y môr yn fanna, ond rydym ni'n falch iawn o'i weld e fan hyn. Os caf i ofyn yn benodol ar y cysyniad yma o ryw fath o fargen dwf ar gyfer y canolbarth? Hefyd, mae'n rhaid meddwl yn nhermau'r gorllewin i gyd, yn fy marn i, achos mae gyda ni beth sy'n digwydd yn y de, rydym ni'n gwybod am y dinas-ranbarthau, a rhywbeth penodol gan y Llywodraeth hon a Llywodraeth Llundain yn fanna. Yn y gogledd, mae yna gysyniad yn mynd ar draws y gogledd, ac, wrth gwrs, mae cysylltiadau dros y ffin i Loegr a gwahanol gytundebau dinasoedd yn fanna. Mae yna wacter yn y canol, a beth rwy'n chwilio amdano gan yr Ysgrifennydd Cabinet heddiw yw rhyw fath o syniad ganddo fe o ble mae'r Llywodraeth hon yn sefyll o ran hynny? A ydych chi'n credu y dylid llanw'r gwacter yna gyda rhyw fath o fargen neu gytundeb twf ar gyfer yr ardaloedd? Rwy'n gwybod bod rhaid iddo fe gael ei dyfu o'r gwaelod i fyny, ond a ydych chi'n awyddus i weld hynny'n digwydd?
English: Is the Cabinet Secretary aware that, on Friday, I spoke at a meeting of the rural division of the Welsh Local Government Association, where I encouraged the councils that were present there - Ceredigion, Powys, Pembrokeshire, Carmarthenshire, Gwynedd and Anglesey - to work together to develop a broader, place-based rural deal, which they agreed to do? I wondered, in terms of the possibility that the new economic structure to deliver economic development that is supposed to be based on the footprints of city deals, whether the Cabinet Secretary would speak to his economy Secretary to consider the opportunity, further on down the line, if a rural deal is developed, that that new structure may be considered as a new grouping in that new economic structure.
Welsh: A yw Ysgrifennydd y Cabinet yn ymwybodol fy mod wedi siarad, ddydd Gwener, yn un o gyfarfodydd is-adran wledig Cymdeithas Llywodraeth Leol Cymru, lle yr anogais y cynghorau a oedd yn bresennol - Ceredigion, Powys, Sir Benfro, Sir Gaerfyrddin, Gwynedd ac Ynys Môn - i gydweithio i ddatblygu bargen wledig ehangach, yn seiliedig ar le, a'u bod wedi cytuno i wneud hynny? O ran y posibilrwydd fod y strwythur economaidd newydd i sicrhau bod datblygu economaidd yn seiliedig ar hanfodion bargeinion dinesig, tybed a fyddai Ysgrifennydd y Cabinet yn siarad â'i Ysgrifennydd dros yr economi i ystyried y posibilrwydd, yn nes ymlaen, pe bai bargen wledig yn cael ei datblygu, y gellir ystyried y strwythur newydd hwnnw fel grŵp newydd o fewn y strwythur economaidd newydd hwnnw.
English: I thank Eluned Morgan for that. I was indeed aware of the fact that she was speaking with the WLGA and at the group of rural councils on Friday of last week, and no doubt following up in that discussion the report that she herself put together earlier in the year. I think the point that I would make is a point that Simon Thomas started with: that we will need some flexibility to allow arrangements that lie under the umbrella of the wider regional arrangements that we are setting up to be able to take root and prosper where those ideas are good ones. In this Chamber, quite often, Sian Gwenllian has raised the need for a regional arrangement that links the whole of the western side of Wales, building on the report that Rhodri Glyn Thomas produced for the Welsh Government about a year or so ago. So there's another example of where, within the umbrellas of regional arrangements that the Welsh Government is pursuing, we will need some flexibility to allow arrangements that sometimes cut across those boundaries and sometimes operate within them. We'll need the necessary flexibility to allow those ideas to be pursued and, where possible, to be brought to fruition.
Welsh: Diolch i Eluned Morgan. Roeddwn yn ymwybodol, yn wir, ei bod wedi bod yn siarad â Chymdeithas Llywodraeth Leol Cymru ac yn y grŵp o gynghorau gwledig ddydd Gwener diwethaf, a heb os, ei bod wedi mynd ar drywydd adroddiad a luniwyd ganddi hi ei hun yn gynharach yn y flwyddyn yn y drafodaeth honno. Credaf mai'r pwynt yr hoffwn ei wneud yw'r pwynt a wnaeth Simon Thomas ar y dechrau: y bydd arnom angen rhywfaint o hyblygrwydd er mwyn caniatáu i drefniadau a gwmpesir yn y trefniadau rhanbarthol ehangach rydym yn eu sefydlu allu gwreiddio a ffynnu pan fo'r syniadau hynny'n rhai da. Yn y Siambr hon, yn aml iawn, mae Sian Gwenllian wedi codi'r angen am drefniant rhanbarthol sy'n cysylltu ochr orllewinol Cymru gyda'i gilydd, gan adeiladu ar yr adroddiad a gynhyrchodd Rhodri Glyn Thomas ar gyfer Llywodraeth Cymru oddeutu blwyddyn yn ôl. Felly, dyna enghraifft arall o ble y bydd angen rhywfaint o hyblygrwydd arnom o fewn cwmpas y trefniadau rhanbarthol y mae Llywodraeth Cymru yn awyddus i'w cael, er mwyn sicrhau trefniadau sydd weithiau'n croesi'r ffiniau hynny ac weithiau'n gweithredu y tu mewn iddynt. Byddwn angen yr hyblygrwydd angenrheidiol i ganiatáu i'r syniadau hynny gael eu harchwilio a'u rhoi ar waith lle y bo modd.
English: We'll now turn to spokespeople's questions, and the first spokesperson today is Conservative spokesperson, Nick Ramsay.
Welsh: Symudwn yn awr at gwestiynau'r llefarwyr, a'r llefarydd cyntaf heddiw yw llefarydd y Ceidwadwyr, Nick Ramsay.
English: Thank you, Deputy Presiding Officer. Cabinet Secretary, this year's Welsh Government budget represents a milestone in this the twentieth year of devolution. It's the first budget that will cover a period that will include tax devolution, of land transaction tax and land disposals tax in the first instance, kicking off from April next year. I know that you've been heavily involved with me in the Finance Committee in devising those taxes. Can I ask you: can you update us on the rates of the new taxes?
Welsh: Diolch, Dirprwy Lywydd. Ysgrifennydd y Cabinet, mae cyllideb Llywodraeth Cymru yn garreg filltir eleni a hithau'n ugain mlynedd ers datganoli. Dyma'r gyllideb gyntaf a fydd yn cwmpasu cyfnod a fydd yn cynnwys datganoli trethi, mewn perthynas â threth trafodiadau tir a threth gwarediadau tir i gychwyn, gan ddechrau o fis Ebrill y flwyddyn nesaf ymlaen. Gwn eich bod wedi bod yn gweithio'n agos gyda mi yn y Pwyllgor Cyllid ar lunio'r trethi hynny. A gaf fi ofyn i chi: a allwch roi'r wybodaeth ddiweddaraf inni ynglŷn â chyfraddau'r trethi newydd?
English: I suppose it lies under 'a good try' sort of question. Llywydd, I will be announcing rates and bands for landfill disposals tax and land transaction tax in the draft budget that I will lay in front of this Assembly on Tuesday of next week, 3 October.
Welsh: Mae'n debyg mai math o gwestiwn 'ymgais dda' oedd hwnnw. Llywydd, byddaf yn cyhoeddi cyfraddau a bandiau ar gyfer y dreth gwarediadau tirlenwi a threth trafodiadau tir yn y gyllideb ddrafft y byddaf yn ei chyflwyno i'r Cynulliad hwn ddydd Mawrth nesaf, 3 Hydref.
English: I think the Cabinet Secretary knows where I'm coming from on this, because I've checked the Welsh Government website page, which you may or may not be aware of, in regard to LTT, which says that the rates and bands will be announced, or were due to be announced, by the end of this month, by October 2017. So, there is not much time left for that announcement. If the information isn't going to be published by that deadline, then can we be absolutely sure that it will be announced next week in the draft budget, and can we be sure that there will be full detail of the rates and bands as well, and not leaving us waiting for further information further down the line?
Welsh: Credaf fod Ysgrifennydd y Cabinet yn deall pam rwy'n gofyn, gan fy mod wedi gwirio tudalen ar wefan Llywodraeth Cymru, y mae'n bosibl y byddwch yn ymwybodol ohoni, mewn perthynas â threth trafodiadau tir, sy'n dweud y bydd y cyfraddau a'r bandiau'n cael eu cyhoeddi, neu fod disgwyl iddynt gael eu cyhoeddi, erbyn diwedd y mis hwn, erbyn Hydref 2017. Felly, nid oes llawer o amser ar ôl ar gyfer y cyhoeddiad hwnnw. Os na fydd y wybodaeth yn cael ei chyhoeddi erbyn y dyddiad hwnnw, a allwn fod yn gwbl sicr y caiff ei chyhoeddi yr wythnos nesaf yn y gyllideb ddrafft, ac a allwn fod yn sicr y bydd yn cynnwys yr holl fanylion am y cyfraddau a'r bandiau hefyd, yn hytrach na'i bod yn ein gorfodi i aros am fwy o wybodaeth yn nes ymlaen?
English: Chair, the Member will be aware, I know, that in correspondence with the chair of the Finance Committee it was agreed that announcements on rates and bands would happen on 3 October as part of a whole-budget package that I will be announcing on the floor of this Assembly next week. I'm very happy to give the Member that assurance that the rates and bands that the Welsh Government proposes will be set out in full on that day.
Welsh: Cadeirydd, gwn y bydd yr Aelod yn gwybod, mewn gohebiaeth â chadeirydd y Pwyllgor Cyllid, y cytunwyd y byddai'r cyhoeddiadau ar gyfraddau a bandiau yn cael eu gwneud ar 3 Hydref fel rhan o becyn y gyllideb gyfan y byddaf yn ei gyhoeddi ar lawr y Cynulliad yr wythnos nesaf. Rwy'n fwy na pharod i roi sicrwydd i'r Aelod y bydd y cyfraddau a'r bandiau a gynigir gan Lywodraeth Cymru yn cael eu nodi'n llawn ar y diwrnod hwnnw.
English: As you know, Cabinet Secretary, some of us on the Finance Committee, and indeed other Members of the Chamber in general, did feel that there was a very strong argument at the time for having the tax rates and bands on the face of the Bill, but your commitment at Stage 2 to publish the rates well in advance of April went a long way to allaying these concerns - a commitment that you repeated on 28 March in this Chamber, which, according to the Record, says that you said they would be published by 1 October, and I think that is the commitment that was given to the Finance Committee. [Interruption.] Okay. I'm not going to be pedantic about it at this point, Cabinet Secretary. You have committed to publish those rates and bands next week. I've already asked you if you will ensure that we do get the full information. Will you agree with me that the Welsh taxpayer does, at this milestone point of devolution of taxation, need to have full confidence that they do have the information at their disposal in advance of April so that, when we do get to that point of tax devolution, we have the smoothest transition possible, and we get the successful tax devolution that everyone in this Chamber would want.
Welsh: Fel y gwyddoch, Ysgrifennydd y Cabinet, roedd rhai ohonom yn y Pwyllgor Cyllid, ac yn wir, rhai o Aelodau eraill y Siambr yn gyffredinol, yn teimlo bod yna ddadl gref iawn ar y pryd dros gynnwys y cyfraddau a'r bandiau treth ar wyneb y Bil, ond roedd eich ymrwymiad yng Nghyfnod 2 i gyhoeddi'r cyfraddau ymhell cyn mis Ebrill yn gwneud llawer i liniaru'r pryderon hyn - ymrwymiad a ailadroddoch ar 28 Mawrth yn y Siambr hon, a nodai, yn ôl y Cofnod, eich bod wedi dweud y byddent yn cael eu cyhoeddi erbyn 1 Hydref, a chredaf mai dyna'r ymrwymiad a roddwyd i'r Pwyllgor Cyllid. [Torri ar draws.] O'r gorau. Nid wyf am fod yn bedantig am y peth ar hyn o bryd, Ysgrifennydd y Cabinet. Rydych wedi ymrwymo i gyhoeddi'r cyfraddau a'r bandiau hynny yr wythnos nesaf. Rwyf eisoes wedi gofyn i chi sicrhau y byddwn yn cael yr holl wybodaeth. Wrth inni gyrraedd y garreg filltir hon o ran datganoli trethi, a ydych yn cytuno fod yn rhaid i drethdalwyr Cymru fod yn hyderus y bydd yr holl wybodaeth ar gael iddynt cyn mis Ebrill er mwyn inni allu sicrhau, pan fyddwn yn cyrraedd y pwynt hwnnw mewn perthynas â datganoli trethi, fod y cyfnod pontio mor ddidrafferth â phosibl, a bod y broses o ddatganoli trethi yn llwyddo yn unol â dymuniadau pawb yn y Siambr hon.
English: Dirprwy Lywydd, Nick Ramsay has made that point very consistently during the passage of both tax Bills, and in the Finance Committee, that certainty for Welsh taxpayers as we move into the new set of arrangements is very important, as is certainty for businesses. That is why I was happy to make that commitment to make an early announcement on the Government's intentions in relation to rates and bands, and by announcing it on 3 October in the context of the budget as a whole, I think that that will assist people in understanding why we've come to the decisions we have come to. Alongside the budget, we will publish a whole new set of information that has not previously been available to the Assembly, including, for example, the Bangor business school's independent assessment of the tax forecasting that lies behind the rates and bands that I will be announcing.
Welsh: Dirprwy Lywydd, mae Nick Ramsay wedi gwneud y pwynt yn gyson iawn yn ystod taith y ddau Fil treth ac yn y Pwyllgor Cyllid, fod y sicrwydd hwnnw i drethdalwyr Cymru wrth inni symud tuag at y set newydd o drefniadau yn bwysig iawn, fel y mae sicrwydd i fusnesau. Dyna pam roeddwn yn fwy na pharod i ymrwymo i wneud cyhoeddiad cynnar ar fwriad y Llywodraeth mewn perthynas â chyfraddau a bandiau, a thrwy gyhoeddi hynny ar 3 Hydref yng nghyd-destun y gyllideb yn gyffredinol, credaf y bydd hynny'n gymorth i bobl ddeall pam ein bod wedi gwneud y penderfyniadau a wnaethom. Ynghyd â'r gyllideb, byddwn yn cyhoeddi set newydd o wybodaeth nad oedd ar gael i'r Cynulliad cyn hyn, gan gynnwys, er enghraifft, asesiad annibynnol ysgol fusnes Bangor o'r rhagolygon treth sydd wrth wraidd y cyfraddau a'r bandiau y byddaf yn eu cyhoeddi.
English: Thank you, Deputy Presiding Officer. As my maternal grandmother was born in Moncton, New Brunswick, I'd like to welcome our distinguished guests in the gallery as well. It makes me quarter a New Brunswicker, I suppose. [Interruption.] We've missed the cheery presence of the Minister for lifelong learning this week, because he's at the Labour Party conference, where I see he said yesterday, further to John McDonnell's announcement that Labour are going to end private finance initiative contracts and buy them back, that in Wales there is no PFI. But of course I'm sure the Cabinet Secretary will agree with me that that's not quite correct. In fact, the total capital value of PFI contracts that are related to the Welsh Government amounts to £565 million, on which the total unitary charges - the amount that they will have all cost by the end of the repayment period - are nearly six times that at £3 billion. Does it not now make sense for the Welsh Government to look into the possibility of refinancing this on a more cost-effective basis?
Welsh: Diolch, Dirprwy Lywydd. Gan fod fy mam-gu ar ochr fy mam wedi'i geni ym Moncton, New Brunswick, hoffwn groesawu ein gwesteion nodedig yn yr oriel hefyd. Mae hynny'n golygu fy mod yn chwarter New Brunswickiad, mae'n debyg. [Torri ar draws.] Rydym wedi gweld eisiau presenoldeb siriol y Gweinidog dysgu gydol oes yr wythnos hon, gan ei fod yng nghynhadledd y Blaid Lafur, lle y gwelais ei fod wedi dweud ddoe, yn sgil cyhoeddiad John McDonnell y bydd y Blaid Lafur yn dod â chontractau mentrau cyllid preifat i ben ac yn eu prynu yn ôl, nad oes mentrau cyllid preifat yng Nghymru. Ond wrth gwrs, rwy'n siŵr y bydd Ysgrifennydd y Cabinet yn cytuno â mi nad yw hynny'n hollol gywir. Mewn gwirionedd, mae cyfanswm gwerth cyfalaf y contractau mentrau cyllid preifat sy'n gysylltiedig â Llywodraeth Cymru yn £565 miliwn, gyda chyfanswm y taliadau unedol - y swm y byddant wedi'i gostio erbyn diwedd y cyfnod ad-dalu - bron yn chwe gwaith hynny, ar £3 biliwn. Onid yw'n gwneud synnwyr bellach i Lywodraeth Cymru ystyried y posibilrwydd o ailariannu hyn ar sail fwy costeffeithiol?